《春日瓶花》
宋代·张埴

鸟鸣木阴深，鱼动陂水漫。
燕坐南窗下，欣然得幽伴。
盈盈菩萨面，一莞生几案。
恍如空堕落，着我丈室看。
地偏风日隔，香艳不耗散。
无土种一根，他乡得把玩。
娇娆目接熟，老丑面失半。
物忌停涵久，无嫌汲新换。
不怀妙色身，长作如是观。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。